Source: http://www.100sport.ro/2017/11/27/penicilina-iasi-pierde-dramatic-pe-terenul-ultimei-clasate-csu-cluj-in-divizia-a1-de-volei-feminin/
Timestamp: 2018-06-23 02:18:23+00:00

Document:
Penicilina Iaşi pierde dramatic pe terenul ultimei clasate CSU Cluj, în Divizia A1 de volei feminin – Revista 100% Sport – Din pasiune pentru sport
Penicilina Iaşi pierde dramatic pe terenul ultimei clasate CSU Cluj, în Divizia A1 de volei feminin
By Pohoata Narcis | 27 noiembrie 2017
Voleibalistele de la Penicilina Iaşi nu au reuşit să iasă din criză nici pe terenul ultimei clasate CSU Data Cluj. Echipa ieşeană pregătită de Rareş Puni a pierdut dramatic meciul de pe Someş, din etapa a 7-a a Diviziei A1 feminine, scor 2-3 (25-17, 17-25, 25-22, 19-25, 17-19), la capătul unei dispute intense, cu un set decisiv dramatic. În ultimul act, gazdele au pornit bine, au condus cu 5-0, Penicilina a echilibrat disputa, a avut şi două mingi de meci, dar în cele din urmă victoria a revenit clujencelor, cu 19-17.
Antrenorul Penicilinei a început partida cu un sextet format din Milivojevic, Gagea, Ursachi, Cvijovic, Graboveţkaia şi Streşină, iar pe parcurs au mai jucat Pintea (libero), Suslova şi Andreica.
CSU Data Cluj a bifat primele două puncte stagionale şi rămâne pe ultimul loc în Divizia A1, în timp ce Penicilina îşi păstrează şi ea penultima poziţie, cu 4 puncte.
Alte rezultate din etapa a 7-a a Diviziei A1 feminine: CSM Lugoj – CSM Bucureşti 0-3 (19-25, 17-25, 21-25), ACS Agroland Timişoara – CSM Târgovişte 1-3 (24-26, 21-25, 25-19, 16-25), CSM Volei Alba Blaj – Dinamo Bucureşti 3-0 (25-14, 25-8, 25-16), Ştiinţa Bacău – CSS Tg. Mureş 3-0 (25-13, 25-18, 25-17).
Clasament: 1. CSM Bucureşti 19p, 2. CSM Volei Alba Blaj 18p, 3. Ştiinţa Bacău 18p, 4. CSM Târgovişte 14p.
CSU Data ClujDivizia A1penicilina iasiRares Punivolei feminin

References: CSM 
 CSM 
 CSM 
 CSM 
 CSM 
 CSM 
 CSM